অসমের নাগরিকপঞ্জি প্রকাশের পরে মমতার ‘গৃহযুদ্ধ’ মন্তব্য নিয়ে চলছে ধুন্ধুমার। মঙ্গলবার তাঁর বিরুদ্ধে এফআইআর পর্যন্ত দায়ের করা হল।
মমতার ‘গৃহযুদ্ধ’ মন্তব্যের জন্য মঙ্গলবার ভারতীয় জনতা যুব মোর্চা (বিওয়াইজেএম) অসমের ডিব্রুগড়ে নহরকাটিয়া থানায় মুখ্যমন্ত্রীর বিরুদ্ধে এফআইআর দায়ের করেছে। 

এই বিষয়ে অন্যান্য খবর

গণ্ডগোল হলে দায় মমতার! বিজেপির বিস্ফোরক তোপ মমতাকে


অসমের নাগরিকপঞ্জির (এনআরসি) চূড়ান্ত তালিকা থেকে ৮,০০৭,৭০৭ জন মানুষকে বাদ দেওয়া হয়েছে। এই বিষয়ে মমতা দিল্লির কনস্টিটিউশন ক্লাবে মমতা মন্তব্য করেন, এর ফলে গৃহযুদ্ধ পরিস্থিতি তৈরি হতে পারে, রক্তারক্তি পর্যন্ত হতে পারে। এই মন্তব্যেই বিজেপি মহল একহাত নেয় মমতা বন্দ্যোপাধ্যায়কে। 
বিওয়াইজেএম-এর দাবি, মমতা এই ধরনের মন্তব্য করে হিংসা ও ঘৃণা ছড়িয়ে দেওয়ার চেষ্টা করছেন। 
অমিত শাহও মমতার এই মন্তব্য নিয়ে বলেন, ‘‘ওঁর পরিষ্কার করে বলা উচিত যে, কোন ধরনের গৃহযুদ্ধ তিনি চাইছেন।’’
অন্যদিকে বিজেপি শিবিরের অনন্ত কুমার বলেছেন, ‘অসমে গৃহযুদ্ধ হলে, দায় সম্পূর্ণ ওঁর উপরে আসবে। শান্ত জনতাকে উসকানি দিলে এমন পরিস্থিতি হতেই হতে পারে। এক রাজ্যের মুখ্যমন্ত্রী হয়ে এমন দায়িত্বহীনদের মতো মন্তব্য করা উচিত হয়নি।’’
কিরেন রিজিজু বলেন, ‘‘এক বড় রাজ্যের মুখ্যমন্ত্রী হয়ে ‘গৃহযুদ্ধ’র মতো শব্দ প্রয়োগ করা ও এই ধরনের মন্তব্য করাই অন্যায়। মুখ্যমন্ত্রী হিসেবে ওঁর কিছু দায়িত্ব রয়েছে। তিনি এরকম কথা বললে, দেশের জন্য তা লজ্জার।’’